Rikunarita-ORG/Wikinium huggingface dataset:
# Mesin gim

**Mesin gim yaiku** kerangka piranti lunak sing dirancang utamané kanggo ngembangaké gim video sing umumé wis ana pustaka saha program pandhukung ing jeroné. Aran "mesin" ing istilah iki padha karo istilah " mesin piranti lunak" sing digunakaké ing industri piranti lunak .

Mesin gim uga bisa diartiaké piranti lunak pangembangan kang migunaaké kerangka iki, biasane nyediaaké werna-werna perkakas saha fitur kanggo ngembangaké gim

Pangembang bisa nggunakaké mesin gim kanggo nggawé gim Konsol uga gim kanggo jinis komputer liyané. Piguna inti sing biasané ana ing mesin gim kaya ta mesin render kanggo grafis 2D utawa 3D, mesin fisika utawa deteksi tabrakan (lan respon tabrakan), swara, koding, animasi, kacerdhasan gawéyan, jaringan, streaming, manajemen memori, threading, dhukungan lokalisasi, grafik pemandangan, saha dhukungan kanggo video sinematik . Naraguna mesin gim asring ngirit ing proses pangembangan game kanthi nggunakaké maneh/modifikasi ing akeh bageyan, mesin gim sing padha kanggo ngasilaké gim sing beda utawa kanggo ngrewangi porting game menyang werna-werna platform.

## Rujukan
# Microsoft Windows

Microsoft Windows|  |
| Tampilan Layar Windows 7 Ultimate |
| Parusahan / developer | Microsoft Corporation |
| Kulawarga OS | MS-DOS/9x-*based*, Windows CE, Windows NT |
| Modhèl sumber | Sumber katutup / *Shared source* |
| License | MS-EULA |
| Situs wèb | www.microsoft.com/windows |

**Microsoft Windows** utawa kondhang kanthi sebutan Windows iku kulawarga sistem operasi. sing dikembangaké déning Microsoft, migunakaké antarmuka naraguna grafis.

Sistem operasi Windows wis tuwuh wiwit saka MS-DOS, siji sistem operasi sing mawa basis modus tèks lan command-line. Windows vèrsi pisanan, Windows Graphic Environment 1.0 sepisanan kawanuhaké ing tanggal 10 November 1983, nanging nenbé metu ing pasar sasi November taun 1985, kanggo ngebaki kabutuhan komputer kanthi tampilan mawa gambar. Windows 1.0 minangka perangkat alus 16-bit tambahan (dudu minangka sistem operasi) sing lumaku ing MS-DOS (lan sawatara varian saka MS-DOS), saéngga ora bakal bisa lumaku tanpa anané sistem operasi DOS. Vèrsi 2.x, vèrsi 3.x uga padha. Sawetara vèrsi pungkasan saka Windows (diwiwiti saka vèrsi 4.0 lan Windows NT 3.1) minangka sistem operasi manhdiri sing ora gumantung manèh marang sistem operasi MS-DOS. Microsoft Windows banjur bisa ngembang lan bisa nguasani panggunaan sistem operasi nganti ngancik 90%.

## Vèrsi-vèrsi Windows

### Wis dirilis

* 16-bit, lumaku ing MS-DOS
	+ 1985 November-Windows 1.0
	+ 1987 9 Dhésèmber-Windows 2.0
	+ 1990 22 Mèi-Windows 3.0
	+ 1992 Agustus-Windows 3.1
	+ 1992 Oktober-Windows for Workgroups 3.1
	+ 1993 November-Windows for Workgroups 3.11
* Hibrida (16-bit/32-bit), lumaku tanpa MS-DOS (sanadyan ora sapepaké)
	+ 1995 24 Agustus-Windows 95 (Vèrsi: 4.00.950)
	+ 1998 25 Juni-Windows 98 (Vèrsi: 4.1.1998)
	+ 1999 5 Mèi-Windows 98 Second Edition (Vèrsi: 4.1.2222)
	+ 2000 19 Juni-Windows Millennium Edition (Me) (Vèrsi: 4.9.3000)
* Berbasis *kernel* Windows NT
	+ 1993 Agustus-Windows NT 3.1
	+ 1994 September-Windows NT 3.5
	+ 1995 Juni-Windows NT 3.51
	+ 1996 29 Juli-Windows NT 4.0
	+ 2000 17 Fèbruari-Windows 2000 (Vèrsi: NT 5.0.2195)
	+ 2001-Windows XP (Vèrsi: NT 5.1.2600)
	+ 2003-Windows Server 2003 (Vèrsi: NT 5.2.3790)
	+ 2006-Windows Vista (Vèrsi 6.0 Build 6000)
	+ 2007-Windows Home Server (Vèrsi 6.0.1800.24)
	+ 2008-Windows Server 2008 (Vèrsi 6.1)
	+ 2009-Windows 7 (Vèrsi 6.1 Build 7600)
	+ 2009-Windows Server 2008 R2 (Vèrsi 6.1)
	+ 2012-Windows 8 (Vèrsi 6.2)
	+ 2013-Windows 8.1 (Vèrsi 6.3)
	+ 2015-Windows 10 (Vèrsi 10.0)
	+ 2021-Windows 11 (Vèrsi 10.0)

### Bakal dirilis

* Mawa basis *kernel* Windows NT
	+ direncanakaké taun 2024-Windows 12

## Uga delengen

* Ubuntu
* Linux